CELEX: 62011CN0403
Language: lt
Date: 2011-07-27 00:00:00
Title: Byla C-403/11: 2011 m. liepos 27 d. pareikštas ieškinys byloje Europos Komisija prieš Ispanijos Karalystę

1.10.2011   
            
            
               LT
            
            
               Europos Sąjungos oficialusis leidinys
            
            
               C 290/6
            
         2011 m. liepos 27 d. pareikštas ieškinys byloje Europos Komisija prieš Ispanijos Karalystę
   
   (Byla C-403/11)
   2011/C 290/09
   Proceso kalba: ispanų
   
      Šalys
   
   
      Ieškovė: Europos Komisija, atstovaujama G. Valero Jordana ir I. Hadjiyiannis
   
      Atsakovė: Ispanijos Karalystė
   
      Ieškovės reikalavimai
   
   
               —
            
            
               Pripažinti, kad Ispanijos Karalystė neįvykdė savo įsipareigojimų pagal 2000 m. spalio 23 d. Europos Parlamento ir Tarybos direktyvos 2000/60/EB (1), nustatančios Bendrijos veiksmų vandens politikos srityje pagrindus, 13 straipsnio 1, 2, 3 ir 6 dalis (išskyrus Katalonijos regiono upių baseino valdymo planą); 14 straipsnio 1 dalies c punktas (išskyrus Katalonijos, Balearų salų, Tenerifės, Gvadjanos, Gvadalkiviro, Cuenca Mediterránea Andaluza, Tintas-Odjelis-Pjedro, Guadalete-Barbatės, Galisija-Kostos, Minjas-Silo, Duero, Cantábrico Occidental ir Cantábrico Oriental regionų upių baseinų valdymo planus) ir 15 straipsnio 1 dalis (išskyrus Katalonijos regiono upių baseino regioną).
            
         
               —
            
            
               Priteisti iš Ispanijos Karalystės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Direktyvos 13 ir 15 straipsnių pažeidimas:
   Kadangi Ispanija nepriėmė ir nepaskelbė nacionalinių upių baseinų planų (išskyrus Katalonijos regiono upių baseino valdymo planą); kadangi Komisija taip pat negavo nė vieno iš pirma minėtų planų egzemplioriaus nei iki 2010 m. kovo 22 d., — ši data numatyta direktyvoje, — nei iki šiol, Komisija mano, kad Ispanija neįvykdė Direktyvos 15 straipsnio 1 dalies (išskyrus Katalonijos regiono upių baseino valdymo planą).
   Direktyvos 14 straipsnio pažeidimas:
   
                
            
            
               Atsižvelgiant į direktyvos 14 straipsnio 1 dalies c punktą taikymo sritį, siejant ją su tos pačios Direktyvos 13 straipsnio 6 dalimi, Komisija mano, kad vieši informavimo ir konsultavimo procesai, susiję su upių baseinų planų projektais, jau buvo įvykdyti Katalonijos regiono upių baseino, kurio planas jau buvo priimtas, atveju, buvo pradėti kitų dvylikos upių baseinų atveju: Balearų salų, Tenerifės; Gvadjanos, Gvadalkiviro, Cuenca Mediterránea Andaluza, Tintas-Odjelis-Pjedras, Guadalete-Barbate, Galisija-Kosta, Minjas-Sil, Dueras, Cantábrico Occidental, ir Cantábrico Oriental.
            
         
                
            
            
               Komisija daro išvadą, kad išskyrus minėtas trylika upių baseinų vietovių, Ispanija neįvykdė Direktyvos 14 straipsnio 1 dalies c punkto.
            
         
      (1)  OL L 327, p. 1; 2004 m. specialusis leidimas lietuvių k., 15 sk., 5 t., p. 275.